钦定古今图书集成/方舆汇编/边裔典/第055卷 > 隋
## 钦定古今图书集成/方舆汇编/边裔典/第055卷 > 隋

### 炀帝大业十一年于阗遣使朝贡

按《隋书炀帝本纪》云云。按《西域传》：“于阗国都葱岭
之北二百馀里，其王姓王，字卑示闭练，都城方八九
里。国中大城有五，小城数十，胜兵者数千人。俗奉佛，
尤多僧尼，王每持斋戒。城南五十里有赞摩寺者，云
是罗汉比丘比卢旃所造，石上有辟支佛徒跣。”〈北周书作
趺处〉之迹。于阗西五百里，有比摩寺，云是老子化胡成
佛之所。俗无礼义，多贼盗，淫纵。王锦帽，金鼠冠，妻戴
金花。其王发不令人见，俗云“若见王发，年必俭。”土多
麻麦粟稻五果，多园林，山多美玉。东去鄯善千五百
里，南去女国三千里，西去朱俱波千里，北去龟兹千
四百里，东北去瓜州二千八百里。大业中，遣使朝贡